ÚRAD VLÁDY SLOVENSKEJ REPUBLIKY
                sekcia vládnej legislatívy

					 	Na rokovanie vlády SR
                                                                                  Dňa 14.septembra 2005
                                                                                  K materiálu 15139/2005	K bodu č. 18

S T A N O V I S K O
 
k návrhu nariadenia vlády Slovenskej republiky o zániku daňového nedoplatku  zodpovedajúceho nezaplatenej sankcii prislúchajúcej k zaplatenej dani – k novému zneniu

I.

     Návrh nariadenia vlády Slovenskej republiky vypracovalo Ministerstvo financií Slovenskej republiky na základe uznesenia vlády SR č. 262 z 2. apríla 2003 a na rokovanie vlády Slovenskej republiky ho predkladá podpredseda vlády a minister financií SR Ivan Mikloš.

II.

Cieľom návrhu nariadenia vlády je upraviť podmienky zániku daňového nedoplatku zodpovedajúceho nezaplateným penále, pokute a zvýšeniu dane účinným do  31. decembra 2003, ako aj  sankčnému úroku  a pokute účinným od 1. januára 2004,  ktoré prislúchajú zaplatenej dani z príjmov zo závislej činnosti štátnymi zdravotníckymi zariadeniami, ako aj štátnymi zdravotníckymi zariadeniami, ku ktorým zriaďovateľská funkcia  prešla na  obce a vyššie územné celky alebo ktoré boli transformované na neziskové organizácie poskytujúce všeobecne prospešné služby.
Návrh nariadenia vlády bol predmetom riadneho pripomienkového konania a na rokovanie vlády sa predkladá bez rozporov.
Návrh nariadenia vlády nezakladá zvýšené nároky na štátny rozpočet, rozpočty obcí a rozpočty vyšších územných celkov a nemá vplyv na životné prostredie a zamestnanosť.   

III.

Predmetný návrh bol prerokovaný v Legislatívnej rade vlády Slovenskej republiky dňa 6. septembra 2005.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú pripomienky Legislatívnej rady vlády Slovenskej republiky zapracované ( 5 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o zániku daňového nedoplatku  zodpovedajúceho nezaplatenej sankcii prislúchajúcej k zaplatenej dani v predloženom znení schváliť.

Bratislava 9. septembra 2005
Vypracoval: M. Hatala

                             Štefan  G r m a n
           		         generálny riaditeľ
	                                                              sekcie vládnej legislatívy